CELEX: 62005CA0387
Language: hu
Date: 2009-12-15 00:00:00
Title: C-387/05. sz. ügy: A Bíróság (nagytanács) 2009. december 15-i ítélete — Európai Bizottság kontra Olasz Köztársaság (Tagállami kötelezettségszegés — Kettős, civil és katonai célt szolgáló eszközök vámmentes behozatala)

27.2.2010   
            
            
               HU
            
            
               Az Európai Unió Hivatalos Lapja
            
            
               C 51/4
            
         A Bíróság (nagytanács) 2009. december 15-i ítélete — Európai Bizottság kontra Olasz Köztársaság
   (C-387/05. sz. ügy) (1)
   
   (Tagállami kötelezettségszegés - Kettős, civil és katonai célt szolgáló eszközök vámmentes behozatala)
   2010/C 51/05
   Az eljárás nyelve: olasz
   
      Felek
   
   
      Felperes: Európai Bizottság (képviselők: G. Wilms, L. Visaggio és C. Cattabriga meghatalmazottak)
   
      Alperes: Olasz Köztársaság (képviselők: I. M. Braguglia meghatalmazott, G. De Bellis avvocato dello Stato)
   
      Az alperest támogató beavatkozók: Dán Királyság (képviselő: J. Bering Liisberg meghatalmazott), Görög Köztársaság (képviselők: E.-M. Mamouna, A. Samoni-Rantou és K. Boskovits meghatalmazottak), Portugál Köztársaság (képviselők: C. Guerra Santos, L. Inez Fernandes és J. Gomes meghatalmazottak), Finn Köztársaság (képviselő: A. Guimaraes-Purokoski meghatalmazott)
   
      Tárgy
   
   Tagállami kötelezettségszegés — Az EK 26. cikk és a vámszabályozás különböző rendelkezéseinek (a Közösségi Vámkódex létrehozásáról szóló, 1992. október 12-i 2913/92/EK tanácsi rendelet [HL L 302., 1. o.; magyar nyelvű különkiadás 2. fejezet, 4. kötet, 307. o.] 20. cikke; a Közösségek saját forrásainak rendszeréről szóló 88/376/EGK, Euratom határozat végrehajtásáról szóló, 1989. május 29-i 1552/89/EGK, Euratom tanácsi rendelet [HL L 155., 1. o.] 2., 9., 10. cikke és 17. cikkének (1) bekezdése; valamint a 2000. május 22-i 1150/2000/EK, Euratom rendelet [HL L 130., 1. o.] megfelelő rendelkezései) megsértése — Katonai és polgári célú használatra szolgáló áruk vámmentes behozatala — A kivetendő és a Közösség saját forrásaiként rendelkezésre bocsátandó vám kiszámításának megtagadása
   
      Rendelkező rész
   
   
               1.
            
            
               Az Olasz Köztársaság — mivel 1999. január 1-je és 2002. december 31. között mentesítette a behozatali vám alól a mind polgári, mind katonai célokra használható eszközöket, és nem számította ki, nem állapította meg, illetve nem bocsátotta az Európai Közösségek Bizottsága rendelkezésére az e mentesség miatt be nem szedett saját forrásokat, valamint azon késedelmi kamatot, amely azért vált felszámíthatóvá, mert a saját forrásokat nem bocsátotta határidőben az Európai Közösségek Bizottságának rendelkezésére — nem teljesítette az EK 26. cikkből, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet 20. cikkéből, valamint következésképpen a Közös Vámtarifából, másrészt az 1996. július 8-i 1355/96/EK, Euratom tanácsi rendelettel módosított, a Közösségek saját forrásainak rendszeréről szóló 88/376/EGK, Euratom határozat végrehajtásáról szóló, 1989. május 29-i 1552/89/EGK, Euratom tanácsi rendelet 2., 9., 10. cikkéből és 17. cikkének (1) bekezdéséből, valamint a Közösségek saját forrásainak rendszeréről szóló 94/728/EK, Euratom határozat végrehajtásáról szóló, 2000. május 22-i 1150/2000/EK, Euratom tanácsi rendelet ugyanezen cikkeiből eredő kötelezettségeit.
            
         
               2.
            
            
               A Bíróság az Olasz Köztársaságot kötelezi a költségek viselésére.
            
         
               3.
            
            
               A Dán Királyság, a Görög Köztársaság, a Portugál Köztársaság és a Finn Köztársaság maguk viselik saját költségeiket.
            
         
      (1)  HL C 22., 2006.1.28.